text: Днес в Троян, 02.06.2018, на паметника на Димитър Икономов – Димитриката се бяха събрали жители и гости на града да почетат Денят на Ботев и на загиналите за свободата и независимостта на Бългaрия.
  Тотка Станчева припомни историята на живота му, която разказва, че той е роден в Троян през 1839 г. Участва във Втора българска легия. Член е на Ботевата чета, негова била идеята за превземането на парахода „Радецки“. Посрещнал е Освобождението заточен на остров, с доживотна присъда.
  След 1878 г. включва активно в обществения живот, става депутат, околийски началник, участва в административното управление на Троян.
  На честването присъстваха народният представител д-р Валентина Александрова, ръководството на общината , общински съветници, , граждани и гости на града.
  Венци и цветя в знак на признателност към неговото дело и към всички герои, дали живота си за свободата на България бяха поднесени от Общината, партии и Музеят на занаятите
  Точно в 12 часа завиха сирените. Всички присъстващи и минувачи сведоха глави в знак на почит към героите.
  Денят на Ботев и на загиналите за свободата и независимостта на България се чества ежегодно в България в деня на смъртта на Христо Ботев (2 юни 1876 г.)
  Празникът официално се нарича:
  Ден на Ботев и на загиналите в борбата против турското робство, капитализма и фашизма и в Отечествената война – от 1953 до 1988 г.,
  Ден на Ботев и на загиналите за национално и социално освобождение на България – от 1988 до 1990 г.,
  Ден на Ботев и на загиналите за свободата на България – от 1991 до 1993 г.,
  Ден на Ботев и на загиналите за свободата и независимостта на България – обявен с решение на Министерския съвет от 31 май 1993 г.
  За първи път се отбелязва във Враца и Пловдив през 1884 г
  Руслана Попсавоваюни 2, 2018
  43
  Facebook Twitter LinkedIn Pinterest VKontakte
  Руслана Попсавова
  Главен редактор на сайта „Троян експрес“ и фотограф на медията
  Website
  Facebook
  Експерти в сферата на социалната дейност от град Хамм в troqn
  Симона Велчева от НУПИ „Проф. Венко Колев” с награда за есе в национален конкурс на тема „Напред науката е слънце!” – Ловеч